**ŠIAULIŲ MIESTO SAVIVALDYBĖS**

**ŠVIETIMO PAŽANGOS ATASKAITA 2022 M.**

Šiaulių miesto savivaldybė (toliau – Savivaldybė) savo veiklą švietimo srityje 2022 metais organizavo vadovaudamasi švietimą reglamentuojančiais teisės aktais, Valstybine švietimo 2013–2022 metų strategija, Lietuvos pažangos strategija „Lietuva 2030“, Geros mokyklos koncepcija, Šiaulių miesto strateginiu plėtros 2015–2024 metų planu ir Šiaulių miesto savivaldybės 2021–2023 metų strateginiu veiklos planu.

Savivaldybės 2021–2023 metų strateginio veiklos plano Švietimo prieinamumo ir kokybės užtikrinimo programos tikslas – **plėtoti inovatyvią švietimo sistemą, ugdančią aktyvią ir kūrybingą asmenybę**. Šiam tikslui pasiekti numatyti uždaviniai:

* gerinti švietimo prieinamumą ir pristatyti švietimo veiklą,
* sudaryti sąlygas kokybiškam ugdymo procesui,
* atnaujinti ir modernizuoti švietimo įstaigų ugdymo aplinką.

Savivaldybės lygmens švietimo stebėsenos rodikliai suskirstyti grupėmis pagal tai, kurį švietimo sistemos komponentą apibūdina: švietimo kontekstą, indėlį į švietimą, švietimo procesus, švietimo rezultatus ir švietimo pasekmes.

**I. ŠVIETIMO KONTEKSTAS.**

1. **Švietimo aplinka.**
   1. **Gyventojų skaičius.**

Registrų centro duomenimis, bendras Savivaldybės gyventojų skaičius auga, ypač ryškiai – ikimokyklinio amžiaus vaikų grupėje (žr. 1 lentelė). Pamažu didėja gimstamumas (žr. 1 pav.).

**Gyventojų skaičius Savivaldybėje**

1 lentelė

|  |  |  |  |  |
| --- | --- | --- | --- | --- |
| **Metai** | **Bendras gyventojų skaičius** | **Amžiaus grupės** | | |
| **nuo 0 iki 6 m.** | **nuo 7 m. iki 17 m.** | **60 m. +** |
| 2023-01-01 | 115160 | 7239 | 11884 | 31472 |
| 2022-01-01 | 111289 | 6064 | 11015 | 32508 |

**1 pav. Gimstamumas Šiaulių miesto savivaldybėje**

*Duomenų šaltinis: Gyventojų registro duomenys.*

* 1. **Švietimo įstaigų tinklas.**

2022 m. Savivaldybėje veikė 65 švietimo įstaigos (2021 m. – 70): 30 bendrojo ugdymo ir 8 neformaliojo vaikų švietimo mokyklos, 25 ikimokyklinio ugdymo įstaigos, Pedagoginė psichologinė tarnyba ir Švietimo centras. Savivaldybei pavaldžių švietimo įstaigų skaičius sumažėjo, nes įgyvendinant Savivaldybės bendrojo ugdymo mokyklų (toliau – BUM) tinklo pertvarkos bendrąjį planą ir Savivaldybės ikimokyklinio įstaigų (toliau – IU) tinklo pertvarkos planą, buvo atlikti šie pakeitimai:

1. likviduota Normundo Valterio jaunimo mokykla;
2. Suaugusiųjų mokykla prijungta kaip Suaugusiųjų mokymo skyrius ir Šiaulių Tardymo izoliatoriaus mokymo skyrius prie „Saulėtekio“ gimnazijos;
3. lopšelis-darželis „Varpelis“ prijungtas prie „Rasos“ progimnazijos kaip Ikimokyklinio ugdymo skyrius;
4. lopšelis-darželis „Bangelė“ prijungtas prie Rėkyvos progimnazijos kaip Ikimokyklinio ugdymo skyrius;
5. lopšelis-darželis „Klevelis“ prijungtas prie lopšelio-darželio „Berželis“.

Kaip ir ankstesniais metais, 2022 m. septynioms Savivaldybės mokykloms, kuriose ugdomi šalies (regiono) mokiniai, buvo skirtos ne tik mokymo lėšos (toliau – ML), bet ir ūkio lėšos iš Lietuvos Respublikos valstybės biudžeto: „Dermės“ mokykla, „Ringuvos“ mokykla, Sanatorinė mokykla, „Spindulio“ ugdymo centras, Medelyno progimnazijos ligoninės klasės, Sporto gimnazija ir Suaugusiųjų mokyklos (nuo 2022-09-01 – „Saulėtekio“ gimnazijos) Tardymo izoliatoriaus skyrius.

Dėl skiriamų ML buvo tęsiamas bendradarbiavimas su 8 ikimokyklinio, priešmokyklinio ir pradinio ugdymo programas įgyvendinančiomis nevalstybinėmis viešosiomis įstaigomis (toliau – VšĮ): VšĮ „Angelų lopšys“ (veiklą vykdė tik rugsėjo ir spalio mėn.), VšĮ „Garso servisas“ (metų eigoje būstinę perregistravo į Šiaulių rajoną), VšĮ „Mažieji šnekoriai“, VšĮ „Smalsieji pabiručiai“, VšĮ „Mūsų kiemelis“, VšĮ „Kiškių miškas“, VšĮ Šiaulių Valdorfo darželio-mokyklos bendruomenė, VšĮ Šiaulių jėzuitų mokykla.

* 1. **Socialinė rizika.** Savivaldybės ikimokyklinio ugdymo įstaigose ugdoma 190 vaikų, patiriančių socialinę riziką: 57 vaikai – nuo 0 iki 2 metų, 133 vaikai – nuo 2 iki 5 metų.
  2. **Mokiniai, gyvenantys Šiaulių rajone ir lankantys Šiaulių miesto bendrojo ugdymo mokyklas.**

2022-09-01 Savivaldybės švietimo įstaigose ugdėsi 1429 (beveik 10 proc. visų mokinių) Šiaulių rajone gyvenantys vaikai: priešmokyklinio ugdymo grupėse – 26 mokiniai, 1–4 klasėse – 263 mokiniai, 5-8 klasėse – 481 mokinys, I-IV gimn. klasėse – 659 mokiniai. Lyginant su 2021-09-01 duomenimis, 2022-2023 m. m. Savivaldybės mokyklose šiek tiek sumažėjo mokinių, gyvenančių Šiaulių rajone (2021-09-01 miesto mokyklose mokėsi 1537 mokiniai (11 proc. visų mokinių).

* 1. **Mokinių, grįžusių/atvykusių mokytis iš užsienio, skaičius.** 2022 m. į švietimo įstaigas priimti ugdytis 35 mokiniai grįžę iš užsienio (12 iš Didžiosios Britanijos, 6 iš Vokietijos, 5 iš Airijos ir kt.) ir daugiau nei 700 vaikų iš Ukrainos: į bendrojo ugdymo mokyklas – 574 mokiniai, į lopšelius-darželius – 167 vaikai, į NVŠ – 235 mokiniai. Mokinių registro duomenimis, Savivaldybės mokyklose 2022-09-01 mokėsi 605 mokiniai užsieniečiai (2021m. – 44).

**II. INDĖLIS Į ŠVIETIMĄ.**

**2. Besimokančiųjų charakteristika.**

**2.1. Mokinių skaičiaus pokytis.**

2022 m., palyginus su 2021 m., Savivaldybės BUM mokinių skaičius padidėjo 652 mokiniais, IU įstaigose ugdytinių skaičius sumažėjo 233 vaikais. BUM mokinių skaičius ženkliai padidėjo dėl iš Ukrainos atvykusių mokinių ir dėl įstaigų reorganizacijų (prijungus dvi IU įstaigas prie BUM, pasikeitė vaikų registracija ŠVIS). Į pirmas klases priimti 1257 mokiniai (8,6 proc. lyginant su bendru mokinių skaičiumi). 2022–2023 m. m. priešmokyklinio ugdymo grupėse bendrojo ugdymo mokyklose mokosi 577 mokiniai, 1–4 kl. – 4880 mokinių, 5–8 kl. – 4972 mokiniai, 9–12 kl. – 4192 mokiniai. Savivaldybės Neformaliojo vaikų švietimo (toliau – NVŠ) mokyklose mokinių skaičius padidėjo 149 mokiniais (žr. 2 paveikslas).

**2 pav. Vaikų/mokinių skaičiaus pokytis (rugsėjo 1 d. duomenys, ŠVIS)**

Pastaba. Bendrojo ugdymo mokyklose mokinių skaičius nurodomas su priešmokyklinio ugdymo grupių vaikais ir suaugusiais mokiniais.

**Ikimokyklinis ugdymas.**

2022 m. ikimokyklinis ugdymas vykdytas 25 lopšeliuose-darželiuose, 2 specialiosiose įstaigose ir 2 progimnazijų IU skyriuose. 2022 m. lopšeliuose-darželiuose ir specialiosiose įstaigose veikė 238 (2021 m. – 243) ikimokyklinio ugdymo grupės: 66 grupės vaikams iki 3 metų amžiaus (2021 m. – 60 grupės), 172 grupės vaikams nuo 3 iki 6 metų (2021 m. – 183), iš jų 2 savaitinės ir 23 specialiosios grupės (2021 m. – 21). 2022 m. įsteigta 1 nauja grupė lopšelyje-darželyje „Gintarėlis“ (2021 m. – 3).

Savivaldybės IU įstaigose nesiugdo 116 vaikų 2–5 metų amžiaus (2,8 proc. visų to amžiaus vaikų, kurių gyvenamoji vieta deklaruota Savivaldybėje), iš jų 59 laukia vietos pasirinktame lopšelyje-darželyje, nors laisvų vietų yra kitose įstaigose.

Savivaldybės švietimo įstaigose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis lyginant su 2021–2022 m. m. padidėjo ir sudaro 8,8 proc. (Lietuvos vidurkis – 7,7 proc.).

Ikimokyklinis ugdymas įgyvendinamas 8 nevalstybinėse įstaigose, kuriose pagal IU programą ugdėsi 369 vaikai (7 proc. visų ikimokyklinio amžiaus vaikų, kurių gyvenamoji vieta deklaruota Savivaldybėje).

**Priešmokyklinis ugdymas.**

Kaip ir 2021 m., 2022 m. priešmokyklinis ugdymas vykdytas 21 lopšelyje-darželyje, 13 bendrojo ugdymo mokyklų ir 2 specialiosiose mokyklose. Buvo suformuotos 66 priešmokyklinio ugdymo grupės (toliau – PUG) (2021 m. – 64): 35 grupės lopšeliuose-darželiuose (2021 m. – 33), 28 grupės – bendrojo ugdymo mokyklose (2021 m. – 27) ir 3 grupės – specialiosiose mokyklose (2021 m. – 4). PUG ugdomų vaikų skaičius išlieka stabilus: 2022 m. – 1135, 2021 m. – 1141. 94 proc. PUG veiklą organizuoja pagal III-ąjį modelį (10,5 val.).

**Įtraukusis ugdymas.**

2022 metais Pedagoginėje psichologinėje tarnyboje (toliau – PPT) buvo įvertinti 1257 (2021 m. – 1250) ikimokyklinio ir mokyklinio amžiaus vaikai, 443 mokiniams rekomenduotas švietimo pagalbos tęsimas.

Atlikus vaikų įvertinimą pedagoginiu, psichologiniu, medicininiu ir socialiniu pedagoginiu aspektais, nustatytas specialiųjų ugdymosi poreikių (toliau – SUP) lygis: labai dideli 7 (2021 m. – 15); dideli 512 (2021 m. – 499); vidutiniai 417 (2021 m. – 326) ir nedideli 313 (2021 m. – 392). Mokiniams rekomenduotas ugdymas: specialusis ugdymas pagal pritaikytas programas – 313 (2021 m. – 285); pagal individualizuotas – 27 (2021 m. – 42); pagal bendrąsias – 18 (2021 m. – 16); pagal socialinių įgūdžių ugdymo programas – 3 (2021 m. – 3), švietimo pagalba – 123 (2021 m. – 264). 773 (2021 m. – 638) ikimokyklinio amžiaus vaikams rekomenduota logopedo ir (ar) kitų švietimo pagalbos specialistų pagalba, įvertintas 3 (2021 m. – 2; 2020 m. – 6) vaikų pasirengimas priešmokyklinio ugdymo grupei.

Integruotai bendrosios paskirties mokyklose ugdoma 11,1 proc. SUP turinčių mokinių (skaičiuojama nuo visų mokinių, turinčių SUP), iš jų 5,5 proc. – turinčių negalią turinčių mokinių. Šio rodiklio reikšmė nežymiai mažesnė nei Lietuvos vidurkis. Švietimo pagalbą gauna 65,7 proc. mokinių (skaičiuojama nuo visų mokinių, kuriems nustatytas švietimo pagalbos poreikis). Siekiant gerinti švietimo pagalbos prieinamumą, 2022 m. ikimokyklinio ugdymo įstaigose įsteigtos 27 mokytojo padėjėjo pareigybės (etato), 1,5 logopedo pareigybės (etato), 1,125 specialiųjų pedagogo pareigybės (etato), 0,5 socialinio pedagogo pareigybės (etato).

**2.2. Personalo charakteristika.**

2 lentelė

**Švietimo įstaigų pedagoginių darbuotojų skaičius pagrindinėje darbovietėje ir**

**mokinių skaičius, tenkantis vienam pedagoginiam darbuotojui**

|  |  |  |  |  |  |  |
| --- | --- | --- | --- | --- | --- | --- |
| Švietimo institucijos tipas | 2021 m. | | | 2022 m. | | |
| Pedagoginių darbuotojų sk. | Mokinių skaičius, tenkantis vienam pedagoginiam darbuotojui | Dalis, proc. | Pedagoginių darbuotojų sk. | Mokinių skaičius, tenkantis vienam pedagoginiam darbuotojui | Dalis, proc. |
| Bendrojo ugdymo mokyklos | 1289 | 10,6 | 60,3 | 1308 | 10,98 | 61,3 |
| Ikimokyklinio ugdymo įstaigos | 640 | 7,4 | 30,0 | 621 | 7,67 | 29,1 |
| Neformaliojo vaikų švietimo mokyklos | 208 | 20,9 | 9,7 | 204 | 21,28 | 9,6 |
| **Iš viso švietimo įstaigos** | **2137** | **10,7** | **100** | **2133** | **11** | **100** |

*Duomenų šaltinis: ŠVIS ir savivaldybės duomenys.*

3 lentelė

**Pedagoginių darbuotojų vidutinis amžius**

|  |  |  |  |
| --- | --- | --- | --- |
| Mokslo metai | Vidutinis amžius Savivaldybėje | Vidutinis amžius miestų savivaldybėse | Vidutinis amžius šalyje |
| 2021–2022 m. m. | **50,47** | **49,40** | **50,44** |
| 2022–2023 m. m. | **51,06** | **49,22** | **50,47** |

**Jaunesnių nei 50 metų bei 50 metų ir vyresnio amžiaus mokytojų santykis.**

2022-10-01 Savivaldybėje jaunesnių nei 50 metų ir vyresnio amžiaus mokytojų santykis buvo žemesnis nei Lietuvos vidurkis – 0,648 (2021-10-01 šis santykis buvo 0,714). Savivaldybės mokyklose dirbo 643 mokytojai, jaunesni nei 50 metų amžiaus ir 992 mokytojai, vyresni nei 50 metų amžiaus. Vidutinis mokytojų (įskaitant priešmokyklinio ugdymo pedagogus) amžius Savivaldybėje yra 51,06 m. (2021 m. – 50,47), t. y. mokytojai šiek tiek vyresni nei vidutiniškai miestų savivaldybėse ir šalyje.

4 lentelė

**Iki 2 metų pedagoginio darbo stažą turinčių darbuotojų dalis**

|  |  |  |  |
| --- | --- | --- | --- |
| Mokslo metai | Šiaulių m. savivaldybėje | Vidutiniškai miestų savivaldybėse | Vidutiniškai Lietuvos savivaldybėse |
| 2021–2022 m. m. | 4,36 proc. | 8,96 proc. | 6,93 proc. |
| 2022–2023 m. m. | 7,09 proc. | 14,63 proc. | 11,38 proc. |

*ŠVIS duomenys. Tik bendrojo ugdymo mokyklų mokytojai (išskyrus mokyklų vadovus).*

5 lentelė

**Pedagoginių darbuotojų kvalifikacinės kategorijos**

|  |  |  |  |  |
| --- | --- | --- | --- | --- |
| **Kvalifikacinės    kategorijos** | **Viso** | Iš jų turi pedagoginio darbo stažą | | |
| iki  10  metų | 10-14  metų | 15 metų ir daugiau |
| Mokytojai | **124** | 65 | 21 | 38 |
| Vyresn. mokytojai | **382** | 23 | 36 | 323 |
| Metodininkai | **506** | 7 | 13 | 486 |
| Ekspertai | **54** | 0 | 0 | 54 |
| **Atestuotų iš viso** | **1066** | **95** | **70** | **901** |

*ŠVIS duomenys.*

**3 pav. Savivaldybės švietimo įstaigose dirbančių ir atestuotų pedagoginių darbuotojų pasiskirstymas pagal kvalifikacines kategorijas (proc.)**

6 lentelė

**Švietimo pagalbos specialistų, tenkančių 100-ui mokinių**

|  |  |  |  |
| --- | --- | --- | --- |
| Mokslo metai | Šiaulių m. savivaldybėje | Vidutiniškai miestų savivaldybėse | Vidutiniškai Lietuvos savivaldybėse |
| 2021–2022 m. m. | 0,73 | 0,65 | 0,74 |
| 2022–2023 m. m. | 0,82 | 0,67 | 0,74 |

*ŠVIS duomenys. Savivaldybės pavaldumo švietimo įstaigose.*

Nuo 2017 m. Savivaldybėje nėra nei vienos švietimo įstaigos, kuri neturėtų nuolatinio vadovo daugiau kaip 12 mėnesių.

**2.3. Materialieji ir finansiniai ištekliai.**

Ženkliai išaugo Savivaldybės Švietimo prieinamumo ir kokybės užtikrinimo programos finansavimas: 2022 m. – 95,3 mln. eurų, 2021 m. – 74,6 mln. eurų. Finansavimo šaltiniai detalizuojami 4 paveiksle.

**4 pav. Finansavimo šaltiniai**

**5 pav. Švietimo įstaigų asignavimai 2021–2022 m.**

**Savivaldybės švietimo prieinamumo ir kokybės užtikrinimo programos įgyvendinimas.**

2022 m. buvo tęsiamas 2019 m. pradėtas vykdyti Švietimo, mokslo ir sporto ministerijos nacionalinis projektas „Mokinių pasiekimų gerinimas įgyvendinant kokybės krepšelį“. Projekte dalyvauja Savivaldybės 6 mokyklos: „Santarvės“ gimnazija, Vinco Kudirkos progimnazija, „Rasos“ progimnazija, Stasio Šalkauskio, „Saulėtekio“ gimnazijos ir Salduvės progimnazija. Mokyklos parengė veiklos tobulinimo planus (projektus), kuriuose numatytos priemonės ugdymo turiniui individualizuoti, diferencijuoti, pasiekimams gerinti, mokytojų kvalifikacijai tobulinti, aktyvesniam šeimos įtraukimui į ugdymo procesą ir pan.

Įgyvendinant Savivaldybės Švietimo prieinamumo ir kokybės užtikrinimo programą, vykdyta priemonė ,,Kultūros krepšelis“ edukaciniams užsiėmimams Šiaulių regiono muziejuose ir kitose kultūros įstaigose. Iš Savivaldybės biudžeto lėšų 31 bendrojo ugdymo mokyklos ir 2 viešųjų įstaigų (Jėzuitų mokykla ir „Smalsieji pabiručiai“) 13131 mokiniams (2021 m. – 12789) skirta po 5 eurus edukacijoms. Panaudota 97 procentai „Kultūros krepšeliui“ skirtų Savivaldybės biudžeto lėšų (2021 m. – 61 proc.). „Kultūros krepšelio“ edukacijose bent po vieną kartą dalyvavo visi bendrojo ugdymo mokyklų mokiniai.

Suorganizuoti 8 tradiciniai mokytojų ir mokinių renginiai, 5 Šiaulių miesto reprezentaciniai švietimo renginiai (2021 m. – 4), kuriuose dalyvavo apie 3300 dalyvių (2021 m. – 4180) ir apie 26200 žiūrovų (2021 m. – 61 600). Vykdytas paraiškų vertinimas ir atrinkta 10 mokytojų, kurie buvo apdovanoti „Metų mokytojo“ premijomis ir padėkomis. Suorganizuota šventė „Metų geriausieji“, kurioje buvo apdovanoti 975 mokiniai – olimpiadų ir konkursų prizininkai (2021 m. – 852).

Įgyvendinta 19 vaikų vasaros užimtumo programų (2021 m. – 30), finansuojamų savivaldybės biudžeto lėšomis. Vaikų vasaros užimtumo programose (meninėse, sportinėse, keliaujančiose ir kt.) dalyvavo 815 mokinių (2021 m. –1239 mok.). Užimtumo programų ir dalyvių skaičius galimai sumažėjo dėl pasikeitusio finansavimo (pvz., 2021 m. dieninės stovyklos 1 dienos įkainis buvo 17 eur, o 2022 m. – 5 eur). Mažėjančiam stovyklų programų pareiškėjų skaičiui turėjo įtakos centralizuoto audito išvados (pvz.: dalis teikėjų turėjo grąžinti lėšas už 2021 m. vykdytas stovyklas dėl neteisingo lėšų administravimo; dalis teikėjų prarado teisę 2 m. dalyvauti stovyklų paraiškų pateikimo konkurse dėl pažeidimų).

2022 m. buvo tęsiamas Mokinių socialinių kompetencijų ugdymo Savivaldybės bendrojo ugdymo mokyklose modelio (toliau – SKU modelis) įgyvendinimas. SKU modelio veikloms fiksuoti yra naudojama elektroninė apskaitos sistema „SKU įskiepis“.

Siekiant užtikrinti mokiniams kokybiškas profesinio orientavimo paslaugas, 27 bendrojo ugdymo mokyklose Savivaldybės biudžeto lėšomis ir ML buvo finansuojami 23 karjeros specialistų etatai (2021 m. – 17 etatų). Stiprinant švietimo pagalbą mokyklose, 2022 m. švietimo įstaigose įsteigti 49 papildomi pagalbos specialistų etatai, finansuojami savivaldybės biudžeto lėšomis.

2022 m. buvo tęsiamas Savivaldybės, jos teritorijoje veikiančių aukštųjų mokyklų, Šiaulių profesinio rengimo centro, verslo įmonių ir švietimo įstaigų bendradarbiavimo programos finansuojamos Savivaldybės biudžeto lėšomis, vykdymas:

1. Konkurso būdu atrinktos ir finansuotos dvi 2 Savivaldybės ir miesto teritorijoje veikiančių aukštųjų mokyklų bendradarbiavimo programos (2021 m. finansuotos 4 programos): Šiaulių valstybinės kolegijos programa ,,Inžinerinio raštingumo LABas“ ir Vilniaus universiteto Šiaulių akademijos programos „STEAM ugdymas lyderystei: STEAMukas šviesos karalystėje“.
2. Konkurso būdu buvo atrinktos 25 STEAM JUNIOR programos (2021 m. – 19 programų ir 1200 dalyvių), kuriose dalyvavo 712 pradinių klasių mokiniai, 30 STEAM programų (2021 m. – 40 programų ir 800 dalyvių), kuriose dalyvavo 623 vyresniųjų klasių mokiniai ir 3 INOSTART programos (2021 m. – 4). Pradėta vykdyti STEAM+ programa, kurioje dalyvavo 1386 mokiniai ir 278 pedagogai.
3. Tęsiamas programos ,,STEAM darželis“ įgyvendinimas 5 lopšeliuose-darželiuose (,,Drugelis“, ,,Berželis“, ,,Pupų pėdas“, ,,Žirniukas“, ,,Pasaka“), kuriems skirtos Savivaldybės biudžeto lėšos.  Suorganizuota respublikinė ikimokyklinių ugdymo įstaigų konferencija „Atrask Šiaulių STEAM: erdvė kurti ir tobulėti“.
4. Įgyvendinant priemonę „Inžinerijos ir informatikos mokslų krypties studijų Šiaulių mieste parama “, Savivaldybės biudžeto lėšomis finansuoti 2 kviestinių dėstytojų, atvykusių dėstyti į Šiaulių valstybinę kolegiją, vizitai (2021 m. – 1 vizitas) ir 3 skatinamosios stipendijos.
5. Toliau įgyvendinama priemonė „Studijų Šiaulių mieste parama“, kurios tikslas – aktyvinti miesto socioekonominę, kultūrinę pažangą, remiant jaunimą, galintį prisidėti prie spartesnės ir jaunimo lūkesčius atliepiančios miesto plėtros. Studijų paramos gavėjai – pažangūs Savivaldybės teritorijoje veikiančiose aukštosiose mokyklose studijuojantys bakalauro ir magistro studijų pakopų studentai ir Šiaulių technologijų mokymo centre besimokantys mokiniai, turintys susitarimą su Savivaldybės  teritorijoje veikiančia įmone ar įstaiga dėl įdarbinimo ne trumpiau kaip 3 metams pagal įgytą specialybę. 2022 m. studijų paramą gavo 32 studentai (2021 m. – 21).
6. Erdvės pritaikymo integruotam gamtos mokslų ugdymui ir Šiaulių miesto bendruomenės švietimui programą „Gamtos laboratorija Šiauliuose“ įgyvendino Vilniaus universiteto Šiaulių akademijos Botanikos sodas.
7. Koordinuotas technologijų pamokų organizavimą bendrojo ugdymo mokyklų mokiniams Šiaulių technologijų mokymo centre. Savivaldybės biudžeto lėšomis finansuojamose 66 pamokose (2021 m. – 58) dalyvavo 997 mokiniai (2021 m. – 821).
8. Įgyvendinant Šiaulių miesto Ekonominės plėtros ir investicijų pritraukimo strategiją, 2022 m. vykdyta ankstyvojo profesinio orientavimo programa ,,OPA“. Programą vykdė konkurso būdu atrinktas programos teikėjas – Šiaulių technologijų mokymo centras. 117 užsiėmimų pagal 47 temas dalyvavo 2332 pradinių klasių mokiniai (2021 m. – 2245).
9. Įgyvendinta tarpinstitucinio bendradarbiavimo žmogiškųjų išteklių plėtros programa „Šiauliai VIP. Vystome inžinerines profesijas“: organizuotos viešųjų ryšių kampanijos, skatinančios karjerai rinktis Šiaulius, informaciniai ir patirtiniai renginiai mokiniams ir jų tėvams, pristatantys profesijas, miesto įmones, kuriančias aukštą pridėtinę vertę, rengtos viešos diskusijos.
10. Trečius metus iš eilės Šiaulių techninės kūrybos centras suorganizavo tarptautinę STEAM konferenciją ir tarptautines robotikos varžybas.

Įgyvendinant Savivaldybės visos dienos mokyklos (toliau – VDM) tvarkos aprašą nuo 2022 m. rugsėjo 1 d. pagal VDM II modelį „Romuvos“ progimnazijoje veikia viena pirmokų klasė, Zoknių progimnazijoje veikia po vieną pirmokų ir antrokų klasės, „Rasos“ progimnazijoje – po vieną pirmokų, antrokų ir trečiokų klasės (lyginant su 2021 m., 3 klasėmis daugiau). VDM I modelis buvo įgyvendintas 17 mokyklų, suformuota 40 grupių (2021 m. – 35), kurias lankė 1058 pradinių klasių mokiniai (2021 m. – 406).

Koordinuoti šie švietimo įstaigų ugdymo aplinkos atnaujinimo ir modernizavimo darbai:

1. Suremontuotas lopšelio-darželio „Drugelis“ teritorijos aptvėrimas.
2. Įrengtas 5 švietimo įstaigų (Centro pradinė mokykla, lopšeliai-darželiai „Berželis“, „Pasaka“, „Trys nykštukai“, „Žiogelis“) kiemų apšvietimas.
3. Atnaujinta vėdinimo sistema ir lauko laiptai Salduvės progimnazijoje ir lopšelyje-darželyje „Drugelis“.
4. Apšiltintos lopšelio-darželio „Eglutė“ pastato sienos.
5. Įrengti 238 kondicionieriai lopšeliuose-darželiuose.
6. Keturiose IU įstaigose atliktas vamzdynų remontas, dvejose – elektros instaliacijos remontas.
7. Atnaujintos virtuvės Zoknių progimnazijoje ir Universitetinė gimnazijoje.
8. Įrengta Švietimo centro ir Pedagoginės psichologinės tarnybos kiemo aikštelė Pakalnės g. 6A, atnaujinta dalies teritorijos danga Gegužių progimnazijoje.
9. BUM įdiegta 16 hibridinių klasių.
10. Vinco Kudirkos progimnazijoje įrengtos 4 klasės ukrainiečių vaikams.
11. Suremontuota „Saulėtekio“ gimnazijos sporto salė (planuota suremontuoti 2 sales, bet nepakako lėšų).

**III. ŠVIETIMO PROCESAI.**

**3.1. Mokymasis.**

2022 m. suorganizuotos 40 miesto mokinių dalykinių olimpiadų ir konkursų, kuriuose dalyvavo 975 mokiniai (2021 m. – 746). Tai sudaro beveik 7 proc. visų mokinių. 24 olimpiadų, konkursų šalies etapuose dalyvavo 93 mokiniai, t. y. 0,65 proc. visų mokinių (2021 m. – 106).

Mieste veikia 8 neformaliojo vaikų švietimo (toliau – NVŠ) mokyklos. Formalųjį švietimą papildančio ugdymo (toliau – FŠPU) programas įgyvendino 4 NVŠ mokyklos: 1-oji muzikos mokykla, Dainų muzikos mokykla, „Dagilėlio“ dainavimo mokykla, Dailės mokykla. FŠPU programose dalyvavo daugiau nei 1341 mokiniai (2021 m. – 1015).

2022 m. 44 NVŠ teikėjai (2021 m. – 42) vykdė 65 programas (2021 m.– 62), kurias lankė apie 3120 mokinių (2021 m. – 3030). Taip pat didėja BUM būrelius lankančių ir NVŠ programose dalyvaujančių mokinių dalis (žr. 7 lentelė).

7 lentelė

**BUM mokinių dalyvavimas NVŠ veiklose (ŠVIS duomenimis)**

|  |  |  |  |  |
| --- | --- | --- | --- | --- |
| Veiklos tipas | Mokinių skaičius ir dalis, proc. | | Mokinių skaičius  ir dalis, proc. | |
| 2021 m. | | 2022 m. | |
| Dalyvauja NVŠ programose (tikslinis finansavimas) | 1451 | 11,02% | 1969 | 14,25% |
| Dalyvauja NVŠ programose (išskyrus tikslinį finansavimą) | 2033 | 15,43% | 2367 | 17,13% |
| Dalyvauja Formalųjį švietimą papildančio ugdymo programose | 1015 | 7,71% | 1341 | 9,70% |
| Lanko BUM būrelius | 7877 | 59,80% | 8938 | 64,67% |
| Dalyvauja NVŠ programose arba lanko BUM būrelius | 9245 | 70,19 | 10254 | 74,20% |
| Iš viso BUM mokinių (be IUG ir PUG mokinių) | 13172 |  | 13820 |  |

**3.2. Ugdymo procesų organizavimas ir valdymas.**

Mokytojų ir mokinių skaičiaus santykis bendrojo ugdymo mokyklose (vienai sąlyginei mokytojo pareigybei tenkantis mokinių skaičius) buvo 12,49 ir viršijo Lietuvos vidurkį – 12,01. Praeitais metais šio rodiklio reikšmė buvo mažesnė – 12,09 (Lietuvos vidurkis – 11,78).

Vienam pagalbos mokiniui specialisto (specialiojo pedagogo, psichologo, socialinio pedagogo, logopedo, tiflopedagogo, surdopedagogo) etatinei pareigybei tenka 124 bendrojo ugdymo mokiniai. Šio rodiklio reikšmė yra ženkliai geresnė nei miestų savivaldybių vidurkis – 153 mokiniai vienai pareigybei.

**IV. ŠVIETIMO REZULTATAI.**

**Pasiekimai ikimokykliniame ugdyme.**

Ikimokyklinio amžiaus vaikų pasiekimai vertinami sąlyginiais žingsniais pagal 18 veiklos sričių. Vertinimai atliekami du kartus per mokslo metus: mokslo metų pradžioje ir pabaigoje. Per mokslo metus ikimokyklinukų pasiekimai pagerėjo (žr. 8 lentelę).

8 lentelė

**Ikimokyklinukų pasiekimai**

|  |  |  |  |  |
| --- | --- | --- | --- | --- |
| Vaikų pasiekimų vertinimas | Sakytinė kalba | Rašytinė kalba | Skaičiavimas ir matavimas | Problemų sprendimas |
| **2020–2021 m. m.** | | | | |
| Spalio mėn. | 2,98 | 3,03 | 3,01 | 3,05 |
| Gegužės mėn. | 3,81 | 3,87 | 3,82 | 3,89 |
| **2021–2022 m. m.** | | | | |
| Spalio mėn. | 3,04 | 3,10 | 3,07 | 3,10 |
| Gegužės mėn. | 3,45 | 3,46 | 3,50 | 3,47 |

**Pasiekimai bendrajame ugdyme.**

**Nacionalinis mokinių pasiekimų patikrinimas (NMPP).**

2022 m. Nacionalinė švietimo agentūra (toliau – NŠA) vykdė elektroninį NMPP 4, 6 ir 8 klasių mokiniams. 4 kl. mokiniams buvo organizuoti matematikos, pasaulio pažinimo, skaitymo, 6 kl. mokiniams – matematikos ir skaitymo, 8 kl. mokiniams – gamtos mokslų, matematikos, skaitymo ir socialinių mokslų patikrinimai. NMPP rezultatus mokyklų mokiniai gavo asmeniškai, apibendrintos rezultatų suvestinės buvo pateiktos mokykloms ir savivaldybei. NMPP rezultatai skirti mokiniams, jų tėvams objektyviau įvertinti mokinio mokymosi pasiekimus, išsiaiškinti, ar mokinys daro pažangą.

Lyginant su 2021 m., 2022 m. 4 kl. mokinių matematikos ir skaitymo rezultatai (2021 m. pasaulio pažinimo NMPP nebuvo organizuotas) ir šalies, ir Savivaldybės lygmeniu yra žemesni.

2022 m. Savivaldybės 4 kl. mokinių NMPP rezultatai aukštesni už šalies (žr. 6 paveikslas).

**6 pav. 4 kl. mokinių NMPP rezultatai**

|  |  |
| --- | --- |
| Savivaldybės rezultato procentinis vidurkis | Šalies rezultato procentinis vidurkis |

2022 m. 6 kl. mokinių NMPP rezultatai aukštesni už šalies (2021 m. NMPP 6 kl. mokiniams nebuvo organizuoti) (žr. 7 paveikslas).

**7 pav. 6 kl. mokinių NMPP rezultatai**

Lyginant su 2021 m., 2022 m. 8 kl. mokinių matematikos ir skaitymo rezultatai (2021 m. gamtos mokslų ir istorijos mokslų NMPP nebuvo organizuotas) ir šalies, ir Savivaldybės lygmeniu yra žemesni (žr. 8 paveikslas).

**8 pav. 8 kl. mokinių NMPP rezultatai**

**Pagrindinio ugdymo pasiekimų patikrinimas (PUPP).**

Pagrindinio ugdymo pasiekimų patikrinimas (toliau – PUPP) 2022 m. vyko elektroniniu nuotoliniu būdu. Lyginant su 2021 m., 2022 m. lietuvių kalbos ir literatūros bei matematikos PUPP rezultatai ir šalies, ir Savivaldybės lygmeniu yra žemesni.

Lyginant 2019, 2021 ir 2022 m. Savivaldybės ir šalies PUPP rezultatus (vidutinį pažymį), Savivaldybės rezultatai yra aukštesni už šalies, išskyrus 2022 m. matematikos rezultatus (žr. 9 paveikslą).

**9 pav. Pagrindinio ugdymo pasiekimų patikrinimo rezultatai**

2022 m. Šiaulių miesto mokyklų mokinių lietuvių kalbos ir literatūros PUPP vidutinis pažymys –  6,46, šalies – 6,35 (aukštesnis už šalies); matematikos – 3,96 ir 4,22 (mažesnis už šalies); 2021 m. lietuvių kalbos 6,72 ir 6,5 (aukštesnis už šalies), matematikos – 6,22 ir 6,12 (aukštesnis už šalies).

**Brandos egzaminai.**

2022 m. 1010 Šiaulių miesto savivaldybės gimnazijų, 16 Šiaulių Sauliaus Sondeckio menų gimnazijos, 215 Šiaulių profesinio rengimo centro kandidatai, 7 buvę mokiniai ir 45 eksternai (iš viso 1293 kandidatai) (2021 m. – 1325) pareiškė norą dalyvauti 11 valstybinių ir 5 mokykliniuose brandos egzaminuose. Egzaminų vykdymui (pagrindinės sesijos) buvo įsteigti 65 valstybinių ir 38 mokyklinių brandos egzaminų centrų (2022 m. – 60 ir 35). Tris ir daugiau brandos egzaminų išlaikė 54,4 proc. abiturientų (Lietuvos vidurkis – 56,7 proc.). Šis rodiklis yra žemesnis nei 2021 m. – 59 proc.

9 lentelė

**Valstybinių brandos egzaminų laikymas**

|  |  |  |
| --- | --- | --- |
| **Egzaminas** | **Laikiusiųjų dalis (proc.)** | |
| **2021 m.** | **2022 m.** |
| Lietuvių kalba ir literatūra | 64,7 | 63,7 **↓** |
| Matematika | 56,1 | 51,0 **↓** |
| Anglų kalba | 68,6 | 69,1 **↑** |
| Biologija | 19,2 | 18,5 **↓** |
| Chemija | 2,8 | 2,7 **↓** |
| Fizika | 6,3 | 7,5 **↑** |
| Istorija | 31,1 | 26,7 **↓** |
| Geografija | 6,6 | 8,5 **↑** |
| Informacinės technologijos | 7,8 | 8,3 **↑** |
| Užsienio k. (prancūzų) | 0,08 | 0,08 |
| Užsienio kl. (rusų) | 1,9 | 1,9 |

Miesto mokinių valstybinių brandos egzaminų rezultatai:

1. keturių mokomųjų dalykų – rusų kalbos, prancūzų kalbos, chemijos, fizikos – egzaminai išlaikyti 100 proc. (2021 m. – 2);
2. vieno mokomojo dalyko (lietuvių kalbos ir literatūros) egzamino išlaikymo rezultatas 2022 m. aukštesnis už 2021 m. brandos egzaminų išlaikymo rezultatą (2021 m. – 5);
3. keturių mokomųjų dalykų – lietuvių kalbos ir literatūros, chemijos, informacinių technologijų, fizikos –egzaminų išlaikymo vidurkis 2022 m. aukštesnis už šalies brandos egzaminų išlaikymo vidurkį (2021 m. – 5);
4. gauti 57 aukščiausi įvertinimai (2021 m. – 110); po vieną aukščiausią įvertinimą gavo 34 abiturientai (iš jų – 3 mokiniai, besimokę pagal TB diplomo programą) (2021 m. – 59), po du – 9 abiturientai (iš jų 3 – mokiniai, besimokę pagal TB diplomo programą) (2021 m. – 16), po tris – 1 (2021 m. – 5). Keturių aukščiausių įvertinimų negavo nei vienas mokinys (2021 m. – 1 mokinys).

Iš 975 mokinių, dalyvavusių olimpiadose ir konkursuose, 219 (22,5 proc. iš visų dalyvavusių) mokinių tapo nugalėtojais. Šalies etapuose I vietą iškovojo 2 mokiniai, II vietą – 4 mokiniai, III vietą – 11 mokinių.

Vadovaujantis Šiaulių miesto savivaldybės premijos „Šiaulių metų abiturientas“ skyrimo nuostatais, 55 mokinių (2021 m. – 110) premijoms skirta 5,5 tūkst. eurų (2021 m. – 11,0) Savivaldybės biudžeto lėšų.

Vidurinį išsilavinimą įgijo 97,8 proc. (2021 m. – 97,6 proc.) abiturientų, tarptautinio bakalaureato diplomo programą baigė 34 mokiniai (2021 m. – 29).

**V. ŠVIETIMO PASEKMĖS.**

2022 m. į Lietuvos aukštąsias mokyklas įstojo 612 Savivaldybės abiturientų (65 proc.). Daugiausia abiturientų (191) įstojo į Vilniaus universitetą (iš jų 25 į Vilniaus universiteto Šiaulių akademiją ir 3 į Vilniaus universiteto Kauno fakultetą), 54 – į Kauno technologijos universitetą, 47 – į Šiaulių valstybinę kolegiją, 44 – į Vilniaus Gedimino technikos universitetą, 36 – į Lietuvos sveikatos mokslų universitetą, 35 – į Vilniaus kolegiją, 32 – į Kauno kolegiją, 30 – į Vytauto Didžiojo universitetą, 14 – į Mykolo Romerio universitetą, 10 – į Lietuvos sporto universitetą ir kt.

Pagrindinio ugdymo programą baigė 1077 mokiniai, iš jų 1036 tęsia mokymąsi kitame švietimo lygmenyje.

Informacija apie mokinių, baigusiųjų formalųjį švietimą papildančio ugdymo ir neformaliojo ugdymo programas, skaičių bus tikslinama 2022–2023 m. m. pabaigoje.

**VI. PASIEKIMAI IR LAIMĖJIMAI ŠVIETIMO SRITYJE 2022 METAIS**

1. Sėkmingai įvykdyta 9 švietimo įstaigų reorganizacija pagal BUM tinklo pertvarkos planą ir IU tinklo pertvarkos planą.
2. 2021–2022 m. m. ženkliai pagerėjo miesto ikimokyklinio ugdymo įstaigų vaikų pasiekimų vidurkis 18 ugdymo sričių (nuo 3,22 iki 3,68 taškų).
3. 18 lopšelių-darželių pateikė paraiškas dalyvauti Lietuvos Respublikos žemės ūkio ministerijos projekte „Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo ikimokyklinio ugdymo įstaigose parama” ir gavo paramą maitinti vaikus ekologiškais ir pagal nacionalinę žemės ūkio ir maisto kokybės sistemą pagamintais maisto produktais. Programose „Pienas vaikams” ir „Vaisių vartojimo skatinimas mokyklose” dalyvavo visi lopšeliai-darželiai.
4. Visos IU įstaigos įsijungė į nacionalinį STEAM tinklą. 9 lopšeliai-darželiai dalyvauja tarptautiniame projekte STEM School Label ir jų STEAM veikla įvertinta saugios Kompetentingos mokyklos ženkleliu. 8 įstaigos savo lėšomis įsirengė STEAM laboratorijas.
5. Lopšeliai-darželiai dalyvavo asocijuotų struktūrų/tinklų veikloje: Lietuvos ikimokyklinio ugdymo įstaigų vadovų asociacijos taryboje (dalyvauja 3 vadovai), „Sveikų mokyklų“ tinkle (27 įstaigos), „Aktyvių mokyklų“ tinkle (20 įstaigų), Respublikinėje ikimokyklinio ugdymo kūno kultūros pedagogų asociacijoje RIUKKPA (22 įstaigos).
6. Penki lopšeliai-darželiai vykdė ES projektą ,,LEAN modelio diegimas Šiaulių miesto ikimokyklinėse ugdymo įstaigose“.
7. Įgyvendinamas ir plėtojamas Visos dienos mokyklos II modelio eksperimentas.
8. Sukurta ir sėkmingai įdiegta mokinių priėmimo į bendrojo ugdymo mokyklas e. sistema; patobulinta prašymų dėl priėmimo į IU įstaigas registracijos sistema.
9. Į Savivaldybės švietimo įstaigas priimta daugiau nei 700 vaikų iš Ukrainos (ikimokyklinio ugdymo įstaigose – 168, bendrojo ugdymo mokyklose – 589).
10. Trys mokyklos sėkmingai baigė įgyvendinti nacionalinį projektą „Kokybės krepšelis“, 6 mokyklos tęsia projektą.
11. Savivaldybės NMPP visi rezultatai, išskyrus 8 kl. mokinių gamtos mokslų, matematikos ir socialinių mokslų, aukštesni už šalies rezultatus.
12. Savivaldybės mokyklų mokinių lietuvių kalbos ir literatūros PUPP vidutinis pažymys aukštesnis už šalies.
13. Padidėjo pagrindinį išsilavinimą įgijusių mokinių dalis.
14. Aukšti miesto mokinių akademiniai pasiekimai:
    1. 4 mokomųjų dalykų (užsienio (rusų) kalbos, užsienio (prancūzų) kalbos, chemijos, fizikos) valstybiniai brandos egzaminai išlaikyti 100 proc.;
    2. 4 mokomųjų dalykų (lietuvių kalbos ir literatūros, chemijos, informacinių technologijų, fizikos) valstybinių brandos egzaminų išlaikymo vidurkis aukštesnis už šalies brandos egzaminų išlaikymo vidurkį;
    3. Lietuvos mokinių dalykinių olimpiadų, konkursų šalies etapuose šiauliečiai laimėjo 34 prizines vietas (2021 m. – 15): trys I vietos, penkios – II vietos, vienuolika – III vietų, du mokiniai tapo laureatais, 13 mokinių gavo Švietimo, mokslo ir sporto ministerijos pagyrimo raštus.
15. Parengtas „Tūkstantmečio mokyklų“ projekto (I etapo) pažangos planas ir investicinis projektas, pasirašyta preliminari jungtinės veiklos sutartis. Projekto vertė – 6.569.629 eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_